Vljudno vabljeni na zaključni dogodek projekta

**»Z (od)govorom nad sovražni govor – Zagon neodvisnega povezovalnega telesa«**

Gospodarsko razstavišče (dvorana Povodni mož), Dunajska cesta 18, Ljubljana

**četrtek, 25. februar 2016 ob 14.00**

Ob zaključku projekta »[Z (od)govorom nad sovražni govor](http://www.mirovni-institut.si/govor/)«,ki si je prizadeval za povezovanje vseh akterjev, aktivnih na področju nasprotovanja sovražnemu govoru v Sloveniji, sklicujemo tudi posvetovalno Skupščino, kjer bo priložnost za definiranje nadaljnjih skupnih korakov. Skupščina je bila novembra 2014 vzpostavljena kot ključno posvetovalno telo v okviru delovanja projekta, ki ga vodi Mirovni inštitut v tesnem sodelovanju s projektnimi partnerji Fakulteto za družbene vede Univerze v Ljubljani (Spletno oko), Varuhom človekovih pravic in medijskim partnerjem Multimedijskim centrom RTV Slovenija.

**Program dogodka:**

**14.00 – 16.00**

**Prvi del: Predstavitev projektnih rezultatov in posvetovalna skupščina**

1. Pregled stanja na področju sovražnega govora v Sloveniji
2. Javna predstavitev video klipov
3. Delovanje Koalicije proti sovražnemu govoru
4. Javni dogodki in delo z mediji
5. Poročilo o delu Sveta za odziv na sovražni govor
6. Predstavitev in javna razprava o Akcijskem načrtu

**16.00 – 17.00: Druženje ob prigrizku**

**17.00 – 18.00**

**Drugi del:**

* Predvajanje krajšega video dokumentarnega filma
* Podelitev nagrade za najboljšo študentsko seminarsko nalogo
* KUD Transformator
* Zlatko
* Zahvala članstvu Sveta za odziv na sovražni govor
* Podpis Memoranduma zaveze za delovanje proti sovražnemu govoru

Svetu za odziv na sovražni govor se izteka mandat, zato vabimo k predlogom za nove člane in članice. Do 3. marca 2016 poteka nabor imen, zato vljudno vabljeni, da razmislite o svojem predlogu dveh oseb, ki bi po vašem mnenju lahko aktivno, zagnano in v javnem interesu sodelovali v Svetu za odziv na sovražni govor – in sicer na način, da glasujete v [spletni anketi](https://www.1ka.si/oddajapredlogov). Člani ali članice, ki bodo v Svetu delovali kot posamezniki\_ce, naj izkazujejo:

* predhodno javno delovanje na področju enakopravnosti, strpnosti in etike javne besede,
* ustrezno osebno integriteto,
* strokovno poznavanje tematike, in
* niso v članstvu organov političnih strank.

***Vljudno vabljeni, da se nam pridružite na celotnem dogodku***

***ali zgolj na prvem ali drugem delu prireditve (predviden zaključek ob 18h)!***

***Prosimo, da udeležbo potrdite na elektronski naslov*** [***mojca.frelih@mirovni-institut.si***](mailto:mojca.frelih@mirovni-institut.si) ***do torka, 23. februarja 2016.***